Dollarmynt (USA)

Dollarmynten er en mynt som brukes i Amerikas forente stater og har en verdi på 1 dollar. I motsetning til det man gjerne tror, at det kun er denominasjoner på mindre enn 1 dollar som finnes som mynt, finnes det faktisk en dollarmynt, og det har nesten alltid eksistert en dollarmynt. Den eneste grunnen til at den ikke er i hyppig bruk, er at det også finnes en dollarseddel, som er mye lettere. Ikke minst siden tidligere utgaver av dollarmynten har vært store, tunge og uhåndterlige, og de frem til 1971 gjerne inneholdt gull eller særlig sølv (derav navnet silverdollar). Dollarmynten led ofte av at den var vanskelig å bruke: I tillegg til å være stor og tung, var det òg få salgsautomater som var istand til å motta en dollarmynt som betaling. 

I 1979 kom den første dollarmynten uten edelt metall, den såkalte Susan B. Anthony-dollaren (oppkalt etter kvinnen på forsiden, den første ikke-fiktive kvinnen til å opptre på en amerikansk mynt). Denne ble raskt populær, siden den var mindre enn tidligere dollarmynter, og derfor kunne brukes i salgsautomater. Dessverre tapte den popularitet, fordi den var veldig lik quarter-mynten, noe som førte til at man gjerne brukte den som en quarter, istedenfor den ene dollaren den var verdt. Man sluttet å produsere mynten i 1981, men gjenopptok produksjonen i et år i 1999, før en ny dollarmynt tok plassen dens. 

Dagens dollarmynt kalles gjerne Sacagawea-dollaren, etter kvinnen som er avbildet på forsiden. Sacagawea var en indianerkvinne som fulgte med Lewis og Clarks ekspedisjon på 1800-tallet, uten at så veldig mye mer er kjent om henne; hun har likevel klart å bli en del av ekspedisjonens mytos. Denne mynten har blitt populær, men har ikke klart å overta dollarseddelen i bruk. Siden dollarseddelen ikke har blitt avviklet og amerikanerne er mer vant til å bruke den enn mynten, fortsetter de å bruke seddelen fremfor mynten. En milliard mynter er i sirkulasjon, men etter at mynten ble satt i sirkulasjon i 2001, har man ikke sendt nye mynter ut. 

I 2005 ble det vedtatt at man skulle lage et sett med dollarmynter for å hedre alle USAs tidligere presidenter (en avgjørelse som også var påvirket av 50 State Quarters' suksess). Hvert år skal fire av USAs presidenter hedres med en mynt, i den rekkefølgen de var president. Den første mynten, til minne om George Washington, ble utgitt i 15. februar 2007. 

Dagens sirkulerende mynter har disse benevnelsene: 0,01, 0,05, 0,10, 0,25, 0,5 og 1 dollar. Minne- og barremynter er også blitt preget. Alle myntene blir produsert av United States Mint. Deretter blir de solgt til Federal Reserve, banken som er ansvarlig for å sette myntene i sirkulasjon og ta dem tilbake etter landets økonomiske situasjon.

Mynter i Sirkulasjon Bilde Valør  Tekniske spesifikasjoner  Beskrivelse  Dato for første preg  Dominerende  Vanlig henvisning Forsiden  Baksiden  Diameter  Tykkelse  Vekt  Materiale  Rand  Forsiden  Baksiden  Verdi i NOK (16. april 2007) 48px|Forsiden på en 1-centmynt 48px|Baksiden på en 1-centmynt 1¢ 19,05 mm 1,55 mm 2,5 g 97,5% sinkkjerne2,5% kobberdekke Glatt Abraham Lincoln Lincolnmonumentet 1959 Ja Cent, Penny 0,0653px|Baksiden på en 5-centmynt 5¢ 21,21 mm 1,95 mm 5 g 75% kobber25% nikkel Plain Thomas Jefferson Monticello 2006 Ja Nickel 0,3058px|Forsiden på en 10-centmynt53px|Baksiden på en 10-centmynt 10¢ 17,91 mm 1,35 mm 2,268 g 91,67% kobber8,33% nikkel1 118 riller Franklin D. Roosevelt Fakkel, eikegren, olivengren 1946 Ja Dime 0,60 60px|Forsiden på en 25-centmynt 74px|Baksiden på en 25-centmynt 25¢ 24,26 mm 1,75 mm 5,670 g 119 riller George Washington Hvithodet havørn 1932 (gjenopptatt i 1977)2 Ja Quarter 60px|Forsiden på en 25-centmynt Se artikkel 25¢ State Quarter Serien 1999 1,49 77px|Forsiden på en halvdollarmynt 77px|Baksiden på en halvdollarmynt 50¢ 30,61 mm 2,15 m 11,340 g 150 riller John F. Kennedy USAs presidents segl med 50 stjerner rundt 1964 (resumed in 1977)2 Nei3 Half dollar, 50-cent piece   79px|Baksiden på en halvdollarmynt 50¢ Independence Hall (1975) 19762 2,99  69px|Baksiden på en 1-dollarmynt $1 26,5 mm 2 mm 8,1 g 88,5% kobber6% sink3,5% mangan2% nikkel Glatt Sacagawea Flyvende Hvithodet havørn 2000 Nei3 Gold(en) dollar 5,98  67px|Baksiden på en 1-dollarmynt $1 Glatt med inskripsjoner  Alle (døde) presidenter Statue of Liberty 2007 TBD Gold(en) dollar 5,98

Kategori:USAs mynter